Teisalt võivad aga elulised probleemid puudutada vaid ühte indiviidi. Omaette küsimusena tõstatubki ilmselt juba lähiaegadel, kas sellisel juhul peaks sotsiaalvõrgust kujunema midagi kiirabi aseaine laadset. Näiteks pöörduvad käesoleva uuringu valguses lastega  pere liikmed probleemide puhul online-kommuuni poole oluliselt sagedamini kui lasteta vastajad. Erinevust võib seletada läbi abipakkujatele suunatud lisaootuste, mida toidab pisiperega kaasnevate probleemide paljusus. See tähendab, et kui suurte kriiside ajal loodetakse sotsiaalmeediast abi, siis mõnikord võivad ka kodused kriisid tunduda piisavalt intensiivsed, et ajavad veebi suunal appi hüüdma.